দীৰ্ঘদিন ধৰি হোমিঅ'প্যেথিক চিকিৎসক সকলক নিযুক্তিৰ পৰা বঞ্চিত কৰি ৰখাৰ অভিযোগ তুলি দুদিনীয়া কাৰ্যসূচীৰে সদৌ অসম হোমিঅ'প্যেথিক ছাত্ৰ সন্থাই দিচপুৰ লাষ্টগেটত এক ধৰ্ণা কাৰ্য্যসূচী ৰূপায়ণ কৰে।
সদৌ অসম হোমিঅ'প্যেথিক চিকিৎসা মহাবিদ্যালয়ৰ ছাত্ৰ সন্থাৰ উদ্যোগত আৰু সদৌ অসম হোমিঅ'প্যেথিক কনিষ্ঠ চিকিৎসক সন্থা তথা সদৌ অসম হোমিঅ'প্যেথিক চিকিৎসক সন্থাৰ সহযোগত উক্ত ধৰ্ণা কাৰ্য্যসূচী অনুষ্ঠিত কৰা হয়।
তদুপৰি তেওঁ স্পষ্ট ভাষাৰে উল্লেখ কৰে যে এই আন্দোলন কাৰ্য্যসূচীৰ পিছতো স্বাস্থ্য বিভাগে কোনোধৰণৰ ব্যৱস্থা গ্ৰহণ নকৰিলে পৰৱৰ্তী পৰ্য্যায়ত জংগী আন্দোলন গ্ৰহণ কৰা হ'ব।
আনহাতে হোমিঅ'প্যেথিক চিকিৎসাৰ বিপৰীতে আযুৰ্বেদিক চিকিৎসা পদ্ধতিকহে চৰকাৰে বেছি গুৰুত্ব দিছে বুলি প্ৰতিবাদকাৰীসকলে অভিযোগ তোলে।
ইয়াৰোপৰি, প্ৰত্যেক বছৰে প্ৰায় ১৫০ গৰাকী ছাত্ৰ-ছাত্ৰীয়ে হোমিঅ'প্যেথিক মহাবিদ্যালয়ৰ পৰা উত্তীৰ্ণ হৈ নিজৰ ৰাজ্যত চাকৰি নাপাই মেঘালয় তথা অন্যান্য ৰাজ্যত চাকৰি কৰিবলগীয়া হৈছে বুলি প্ৰতিবাদকাৰীসকলে অভিযোগ তোলে।
লক্ষণীয় যে প্ৰতিবাদকাৰীসকলে অসমৰ যোৰহাট, নগাওঁ তথা গুৱাহাটীত থকা হোমিঅ'প্যেথিক মেডিকেল কলেজৰ আন্তঃগাথনিৰ অবস্থা প্ৰাথমিক বিদ্যালয় সমূহতকৈ বেয়া বুলি উল্লেখ কৰি অনতিপলমে উক্ত কলেজসমূহৰ আন্তঃগাঁথনি উন্নত কৰিবৰ বাবে সংশ্লিষ্ট কতৃপক্ষই দাবী জনায়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
